钦定古今图书集成/明伦汇编/闺媛典/第084卷 > 帅勋妻胡氏
## 钦定古今图书集成/明伦汇编/闺媛典/第084卷 > 帅勋妻胡氏

按《四川总志》：“胡氏，永川人，胡天坤女。未及笄，为帅勋
之妻。其姑妒而淫，与所私杨起谋辱氏，氏抵死不从，
投身城南帅家滩而死。事闻，坐姑与起如律。御史宋
贤按部至永川，梦一女子垂发衣湿诉于前。明日阅
卷，乃知氏冤，檄令辜佑贤备礼营葬，为文以祭之。时
方大旱，入夜雷雨大作，人以为感应之神。今东岳桥”
边，有碑存焉。